Požeško-slavonska županija, Županijska 7, Požega, OIB 48744373701 koju zastupa Županica Antonija Jozić mag. oec., kao davatelj financijske potpore (u nastavku teksta: Županija)

i

\_\_\_\_\_\_\_\_\_\_\_\_\_\_\_\_\_\_\_\_\_ sa sjedištem u \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_, zastupan po predsjedniku \_\_\_\_\_\_\_\_\_\_\_\_\_\_\_\_\_\_\_,

sklapaju sljedeći:

**U G O V O R**

**o sufinanciranju programa javnih potreba u tehničkoj kulturi u 2023. godini**

**Članak 1.**

Ovim Ugovorom uređuju se međusobni odnosi Požeško-slavonske županije (u daljnjem tekstu: Županija) i \_\_\_\_\_\_\_\_\_\_\_\_\_ (u daljnjem tekstu: Korisnik) vezani uz korištenje proračunskih sredstava Županije za zadovoljenje javnih potreba u tehničkoj kulturi.

**Članak 2.**

Županija će financirati program/projekt Korisnika *Naziv programa/projekta* u iznosu od \_\_\_\_\_\_\_\_\_\_\_\_\_\_\_\_\_\_\_\_\_ eura (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) .

Navedena sredstva će se isplatiti iz Proračuna Požeško-slavonske županije za 2023. godinu s pozicije \_\_\_ unutar programa A101601- Javne potrebe u tehničkoj kulturi.

Sredstva će se doznačiti na žiro račun Korisnika broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prema dinamici programa, a u skladu s raspoloživim sredstvima u Proračunu Županije.

**Članak 3.**

Ovaj Ugovor se primjenjuje na proračunsku 2023. godinu. Županija ima pravo obustaviti doznaku sredstava i tražiti povrat već doznačenih financijskih sredstava ukoliko ih Korisnik koristi protivno namjeni utvrđenoj ovim Ugovorom, u slučaju neizvršavanja obveze iz članka 4. ovog Ugovora te u slučaju kada Korisnik ne ostvari planirani i prihvaćeni program.

**Članak 4.**

Korisnik se obvezuje doznačenim financijskim sredstvima raspolagati strogo namjenski za Ugovorom utvrđene namjene, po načelima dobrog gospodarenja.

Korisnik financijskih sredstava obvezan je u svim tiskanim i elektroničkim materijalima kao i medijskim objavama na vidljivom mjestu istaknuti grb i naziv Požeško slavonske županije kao institucije koja sufinancira Program koji je predmet Ugovora.

Korisnik je dužan informaciju iz stavka 2. ovog članka prenositi na potpun i točan način, odnosno u govornom i pisanom obliku upotrebljavati potpun i točan naziv institucije koja sufinancira Program koji je predmet Ugovora.

Ukoliko Korisnik iz bilo kojeg razloga ne može ostvariti program za koji je podnio zahtjev, dužan je o tome uz pisano obrazloženje pravovremeno izvijestiti Županiju.

O obustavi dodjele kao i o obvezi povrata već doznačenih financijskih sredstava, Županija će obavijestiti Korisnika pisanom obaviješću.

**Članak 5.**

Radi kontrole namjenskog korištenja sredstava Korisnik se obvezuje da će Županiji dostaviti završno izvješće o provedbi programa/ projekta koje treba sadržavati:

a) Opisni izvještaj koji treba sadržavati sljedeće minimalne podatke:

* provedene aktivnosti
* način promocije
* broj krajnjih korisnika
* probleme u provedbi
* osigurane druge izvore financiranja (učešće i iznosi po donatorima),

b) Financijski izvještaj (obrazac PROR-POT) uz detaljno dokumentiranje svih troškova i priloge, a obuhvaćaju :

* za bezgotovinska plaćanja: preslike računa koje glase na Korisnika i preslika izvatka poslovnog računa Korisnika na kojem je vidljiva transakcija
* za gotovinska plaćanja: preslike računa koje glase na Korisnika te preslike isplatnica i blagajničkih izvješća
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni plaća, poreza, doprinosa, honorara) i sl.
* priloge vezane uz provedbu programa/projekta dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

Izvještaj iz st.1 ovog članka dostavljaju se u roku od 30 dana od završetka aktivnosti, a najkasnije do 31.12.2023.

Izvještaji se dostavljaju popunjeni i ovjereni u elektroničkom ili tiskanom obliku, zajedno s ostalom potrebnom dokumentacijom iz st. 1 ovog članka.

**Članak 6.**

Županija ima pravo kontinuirano pratiti i vrednovati izvršenje aktivnosti Korisnika te pratiti financiranje i trošenje odobrenih sredstava.

Županija može, ukoliko to ocijeni potrebnim, obaviti kontrolu kroz terenski obilazak Korisnika.

**Članak 7.**

Korisnik se obvezuje pravodobno obavijestiti Županiju o svim promjenama koje imaju ili bi mogle imati utjecaja na ugovorna prava i obveze te vezano za statusna pitanja (promjena bankovnog računa, promjena adrese ili drugih kontakata korisnika i sl.).

Korisnik se obvezuje pravodobno izvijestiti Županiju o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili u okviru odobrenih sredstava.

Ukoliko Korisnik iz bilo kojeg razloga ne može ostvariti aktivnost za koji je podnesao zahtjev, dužan je o tome pisano obavijestiti Županiju u cilju sporazumnog utvrđivanja ugovorenih obveza.

**Članak 8.**

Županija zadržava pravo na povrat već doznačenih sredstava u slučaju da utvrdi da su navedena novčana sredstva utrošena suprotno namjeni utvrđenoj ugovorom.

Županija ne snosi odgovornost za eventualne štete proizašle iz bilo koje aktivnosti Korisnika u provedbi ugovorenog programa/projekta.

Ako se ukupni prihodi Proračuna Požeško-slavonske županije za 2023. godinu ostvare ispod planiranih, ugovorne su strane suglasne da se sredstva namijenjena sufinanciranju programa Korisnika razmjerno umanje.

Ugovorne strane suglasno utvrđuju da, u slučaju nastupa navedenih okolnosti, neće sklapati dodatak ovom Ugovoru, već će Županija o istome Korisnika obavijestiti pisanim putem.

**Članak 9.**

Ugovorne strane su suglasne da će sve eventualne sporove rješavati sporazumno.

**Članak 10.**

Ovaj Ugovor je sastavljen u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Županija .

**Članak 11.**

Ugovor stupa na snagu potpisom obiju ugovornih strana.

KLASA:

URBROJ:

Požega, \_\_\_\_\_\_.2023.

**Požeško-slavonska županija**

**Korisnik Županica**

**Predsjednik Antonija Jozić, mag. oec.**